b'\n_START_ARTICLE_\nStrukovci\n_START_SECTION_\nLega in zaselki\n_START_PARAGRAPH_\nStr\xc3\xbakovci, v Str\xc3\xbakovcih, iz Str\xc3\xbakovec, str\xc3\xbakovski, Str\xc3\xbakov\xc4\x8darje. Prekmursko Str\xc3\xbckovci. Vas obsega ve\xc4\x8d delov: ob cesti Pu\xc5\xbeevci - Skakovci so Spodnji Str\xc3\xbakovci; med mlinskim kanalom in regulirano Ledavo Ledav\xc4\x8dani; 100 m od ceste, ki pelje v Zgornje Str\xc3\xbakovce je zaselek B\xc3\xa1cov Kot; ju\xc5\xbeno od njega je P\xc3\xa1vlov Breg; na terasi pa so Zgornji Str\xc3\xbakovci. Ob zahodnem robu vasi te\xc4\x8de Veliki potok, ki se izliva v Ledavo.\n_START_SECTION_\nZemlja in pridelki\n_START_PARAGRAPH_\nPrst je zelo razli\xc4\x8dna: ilovnata, lapornata, lahka, sipka in bela. Med teraso in Ledavo je me\xc5\xa1an lisnat gozd. Manj\xc5\xa1i gozd je tudi na meji proti Topolovcem. Pod teraso in ju\xc5\xbeno od kanala so precej zamo\xc4\x8dvirjeni travniki. Ostale povr\xc5\xa1ine (Dugo poule, Poule pod Brezjem, Gaji\xc4\x8d, Gres, Sejle, Ogradi) so obdelane. Glavni pridelki so p\xc5\xa1enica, je\xc4\x8dmen, koruza, krmne rastline, oves. Sadno drevje in brajde so le po vrtovih. Revir je bogat s poljsko divja\xc4\x8dino, pripada pa lovski dru\xc5\xbeini Cankova.'